**Записник од 7-мата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 7-мата седница на Советот на Општина Берово одржана на ден 31.12.2021 година преку zoom платформата со почеток во 08:00 часот*.**

Седницата ја отвори и со неа раководеше Претседателот на Советот на Општина Берово, Стево Суџуковиќ.

Од вкупно 15 Советници на седницата присуствуваа 15 Советници и тоа: Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска,Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

На седницата присуствуваа Градоначалник Звонко Пекевски и раководителот на одделението за управување со човечки ресурси.,Емилија Ваканска, како правна поддршка.

Претседателот на Совет на Општина Берово, Стево Суџуковиќ, за работа на 7-мата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Предлог Буџет на Општина Берово за 2022 година;
2. Предлог Одлука за извршување на Буџетот на Општина Берово за 2022 година;
3. Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;

Градоначалникот Звонко Пекевски се јави за збор и предложи и дополнување на дневниот ред со две нови точки

1. Предлог О Д Л У К А за времено финансирање на буџетските потреби на Општина Берово за периодот од 1 јануари до 31 март 2022 година;
2. Предлог О Д Л У К А за давање на недвижна ствар во закуп и одржување(Објект на влез во Стара Гимназија во Берово).

Измените и дополнувањата на дневниот ред се ставени на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** се усвоени.

Усвоените Измените и дополнувањата на дневниот ред се ставени на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Предлог Буџет на Општина Берово за 2022 година;***

Претседателот на Совет, Стево Суџуковиќ истакна дека во врска со предложената точка расправа имаше на 5-тата Седница на Совет на општина Берово, па заради тоа нема потреба да има дополнителна расправа. Се премина на гласање и **со 8 гласа ЗА, нема советници кои гласале ПРОТИВ и 7 ВОЗДРЖАНИ советници** е усвоен *Буџет на Општина Берово за 2022 година;*

1. ***Предлог Одлука за извршување на Буџетот на Општина Берово за 2022 година;***

Претседателот на Совет, Стево Суџуковиќ истакна дека во врска со предложената точка расправа имаше на 5-тата Седница на Совет на општина Берово, па заради тоа нема потреба да има дополнителна расправа. Се премина на гласање и **со 8 гласа ЗА, нема советници кои гласале ПРОТИВ и 7 ВОЗДРЖАНИ советници** е усвоена *Одлука за извршување на Буџетот на Општина Берово за 2022 година;*

1. ***Предлог ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;***

Претседателот на Совет, Стево Суџуковиќ истакна дека во врска со предложената точка расправа имаше на 5-тата Седница на Совет на општина Берово, па заради тоа нема потреба да има дополнителна расправа. Се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоена *ОДЛУКА за утврдување на вредноста на бодот за пресметување на платите на административните службеници во Општина Берово за 2022 година;*

1. ***Предлог О Д Л У К А за времено финансирање на буџетските потреби на Општина Берово за периодот од 1 јануари до 31 март 2022 година;***

Претседателот на Совет,Стево Суџуковиќ, истакна дека со тоа што е усвоен Буџетот за 2022 година, оваа точка не се разгледува.

***5. Предлог О Д Л У К А за давање на недвижна ствар во закуп и одржување(Објект на влез во Стара Гимназија во Берово).***

Претседателот на Совет, Стево Суџуковиќ отвори расправа по предложената точка и даде збор на Градоначалникот Звонко Пекевски кој истакна дека во план е отворање на повик за давање на објекти во закуп и заради тоа се наметнува потребата за донасување на оваа одлука. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за давање на недвижна ствар во закуп и одржување(Објект на влез во Стара Гимназија во Берово).*

.

Точките на дневен ред се изцрпени и седницата е завршена во 8 часот и 30 минути.

.

На крајот од седницата Претседателот Суџуковиќ се заблагодари на Советниците за присуството.

Усвоен со

Бр.09-484/1

07.02.2022 година

Берово

*Записничар, Претседател на Совет,*

*Благородна Рунтевска Стево Суџуковиќ*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*